โจรลักซาเล้ง ที่กระบี่ ใจเย็นดื่มน้ำ เลือกเป้าหมาย ก่อนจูงหาย (ชมคลิป) 
(คลิปภาพวงจรปิดจากเจ้าของบ้านเกิดเหตุ),ขโมยกันง่ายเหลือเกิน โจรที่กระบี่ท่าทีใจเย็น เดินมาหยุดดื่มน้ำเลือกดูรถซาเล้งที่จอดอยู่ 3 คัน ก่อนตัดสินใจจูงเอาคันหลังสุดออกไป ผู้เสียหายมีคลิปภาพตอนเกิดเหตุ แจ้งตำรวจตามจับตัว,วันที่ 27 เม.ย. 59 นายจัตุรง เภาไฟ อายุ 45 ปี อยู่บ้านเลขที่ 220 ม.2 ต.อ่าวนาง เป็นเจ้าของร้านใบแก้วเครื่องดื่ม ม.2 ต.อ่าวนาง อ.เมืองกระบี่ และเป็นผู้จัดการบริษัท อนุภาษฟอร์ด กระบี่ นำผู้สื่อข่าวไปตรวจสอบกล้องวงจรปิดที่บันทึกภาพขณะที่คนร้ายเป็นชายวัยกลางคน สวมเสื้อเชิ้ตแขนสั้น กางเกงขาสามส่วน เดินเข้ามาทางหลังร้าน,ในภาพ เห็นว่าคนร้ายทำท่าทีรีรออยู่สักพัก ยกขวดน้ำขึ้นมาดื่ม เหมือนกำลังตัดสินใจว่า จะขโมยรถคันไหนดี เพราะมีรถจอดเรียงกัน 3 คัน ก่อนจะเดินไปที่รถสามล้อพ่วงข้างคันที่จอดอยู่ท้ายสุด เข็นรถออกจากที่เกิดเหตุแล้วหลบหนีไป เหตุเกิดเมื่อช่วงเช้าวันที่ 27 เมษายนที่ผ่านมา ซึ่งเบื้องต้นทางเจ้าของร้านได้ไปแจ้งความ เพื่อให้ทางตำรวจติดตามตัวหัวขโมยมาดำเนินคดีและนำรถกลับคืนมา,นายจัตุรง ผู้เสียหาย กล่าวว่า เหตุเกิดช่วงเช้าเวลาประมาณ 06.30 น. คนร้ายเดินมาทางหลังร้าน จากนั้นได้ลักรถสามล้อพ่วง ยี่ห้อฮอนด้า สีดำ-เทา ทะเบียน กรย 377 กระบี่ หลังเกิดเหตุได้ตรวจสอบกล้องวงจรปิดพบว่าคนร้ายใช้เวลาลงมือประมาณ 30 วินาทีเท่านั้น,อย่างไรก็ตาม ที่ผ่านมาเกิดเหตุลักขโมยบ่อยครั้ง จึงขอให้เจ้าหน้าที่ได้เร่งรัดติดตามคนร้ายในภาพมาดำเนินคดีด้วย.
ขโมยกันง่ายเหลือเกิน โจรที่กระบี่ท่าทีใจเย็น เดินมาหยุดดื่มน้ำเลือกดูรถซาเล้งที่จอดอยู่ 3 คัน ก่อนตัดสินใจจูงเอาคันหลังสุดออกไป ผู้เสียหายมีคลิปภาพตอนเกิดเหตุ แจ้งตำรวจตามจับตัว 
ขโมยซาเล้ง,ลักซาเล้ง,ขโมยรถ,คลิปโจร,โจรลักรถ,ภาพโจร,ภาพวงจรปิด,กระบี่,ข่าว,ไทยรัฐ,ข่าวทั่วไทย,ข่าวภูมิภาค,ไทยรัฐออนไลน์